CELEX: 32008D0985
Language: sk
Date: 2008-12-15 00:00:00
Title: 2008/985/ES: Rozhodnutie Komisie z  15. decembra 2008 , ktorým sa povoľuje uvedenie listov Morinda citrifolia ako novej zložky potravín na trh v súlade s nariadením Európskeho parlamentu a Rady (ES) č. 258/97 [oznámené pod číslom K(2008) 8108]

31.12.2008   
            
            
               SK
            
            
               Úradný vestník Európskej únie
            
            
               L 352/46
            
         
      ROZHODNUTIE KOMISIE
   
   z 15. decembra 2008,
   ktorým sa povoľuje uvedenie listov Morinda citrifolia ako novej zložky potravín na trh v súlade s nariadením Európskeho parlamentu a Rady (ES) č. 258/97
   [oznámené pod číslom K(2008) 8108]
   (Iba anglické znenie je autentické)
   (2008/985/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Dňa 10. novembra 2004 požiadala spoločnosť Baker & McKenzie v mene spoločnosti Morinda Inc. príslušné orgány Belgicka o uvedenie listov Morinda citrifolia ako novej zložky potravín na trh.
            
         
               (2)
            
            
               Príslušný orgán Belgicka pre posudzovanie potravín vydal 30. novembra 2005 svoju prvú hodnotiacu správu. V uvedenej správe dospel k záveru, že je potrebné ďalšie posúdenie.
            
         
               (3)
            
            
               Komisia 21. marca 2006 zaslala prvotnú hodnotiacu správu všetkým členským štátom.
            
         
               (4)
            
            
               Niektoré členské štáty položili dodatočné otázky týkajúce sa bezpečnosti listov Morinda citrifolia.
            
         
               (5)
            
            
               Preto sa dňa 14. novembra 2006 uskutočnili konzultácie s Európskym úradom pre bezpečnosť potravín (EFSA).
            
         
               (6)
            
            
               EFSA prijal 10. júla 2008 Stanovisko vedeckej skupiny pre dietetické výrobky, výživu a alergie k žiadosti Komisie v súvislosti s bezpečnosťou listov Morinda citrifolia.
            
         
               (7)
            
            
               Vo svojom stanovisku skupina dospela k záveru, že použitie sušených a pražených listov Morinda citrifolia na prípravu výluhov pri predpokladaných úrovniach príjmu je bezpečné.
            
         
               (8)
            
            
               Na základe vedeckého posudku sa ustanovuje, že sušené a pražené listy Morinda citrifolia spĺňajú kritériá stanovené v článku 3 ods. 1 nariadenia (ES) č. 258/97.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Sušené a pražené listy Morinda citrifolia bližšie opísané v prílohe sa môžu uviesť na trh v Spoločenstve ako nová zložka potravín na prípravu výluhov.
   Článok 2
   Pri označovaní potraviny obsahujúcej novú zložku potravín schválenú týmto rozhodnutím sa použije označenie „listy Noni“ alebo „listy Morinda citrifolia“.
   Článok 3
   Sušené a pražené listy Morinda citrifolia sa používajú výlučne na prípravu výluhov. Pripravujú sa tak, že jedna šálka výluhu určeného na konzumáciu by nemala byť pripravená z viac ako 1 gramu sušených a pražených listov Morinda citrifolia.
   Článok 4
   Toto rozhodnutie je určené spoločnosti Morinda Inc., 333 West River Park Drive, Provo, Utah 84604, USA.
   
      V Bruseli 15. decembra 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 43, 14.2.1997, s. 1.
   
      PRÍLOHA
      ŠPECIFIKÁCIE SUŠENÝCH A PRAŽENÝCH LISTOV MORINDA CITRIFOLIA
      
      Opis
      Po nakrájaní sa listy Morinda citrifolia vysušia a upražia. Výrobok má rôznu veľkosť, od nalámaných listov až po hrubozrnný prášok s jemnými časticami. Je zelenohnedej až hnedej farby.
      Zloženie sušených a pražených listov Morinda citrifolia
      
      
                  Vlhkosť
               
               
                  < 5,2 %
               
            
                  Proteíny
               
               
                  17 až 20 %
               
            
                  Uhľohydráty
               
               
                  55 až 65 %
               
            
                  Popol
               
               
                  10 až 13 %
               
            
                  Tuk
               
               
                  4 – 9 %
               
            
                  Kyselina šťaveľová
               
               
                  < 0,14 %
               
            
                  Kyselina tanínová
               
               
                  < 2,7 %
               
            
                  5,15-dimetylmorindol
               
               
                  menej ako 47 mg/kg
               
            
                  Rubiadín
               
               
                  nezistiteľný
               
            
                  Lucidín
               
               
                  nezistiteľný